Diplomat

Diplomat, resp. diplomatka (z  < diplomatique„týkajúci sa [medzinárodných] dokumentov“ < ) alebo diplomatický zástupca, resp. diplomatická zástupkyňa je osoba pracujúca v štátnej službe, ktorá je poverená zastupovaním svojho štátu pri medzinárodných stykoch. Výrazom kariérny diplomat, resp. kariérna diplomatka sa označuje v prípade, ak prešla všetkými stupňami diplomatických funkcií (na rozdiel napr. od osoby z prostredia mimo zahraničnej služby, ktorá bola vymenovaná do funkcie veľvyslanca). Výraz diplomacia v užšom zmysle označuje aj diplomatický personál (diplomatický zbor, diplomatov a diplomatky ako celok) alebo povolanie diplomata.

V medzinárodnom práve upravuje postavenie, práva a povinnosti diplomatov Viedenský dohovor o diplomatických stykoch z 18. apríla 1961 a Viedenský dohovor o konzulárnych stykoch z roku 1963.

 Diplomatické hodnosti 
Zahraničná služba Slovenskej republiky používa nasledovné diplomatické hodnosti (v poradí od najnižšej, podľa stupňov):§ 17 zákona Národnej rady Slovenskej republiky č. 151/2010 Z. z. z 9. marca 2010 o zahraničnej službe a o zmene a doplnení niektorých zákonov
 nižší stupeň: 
 atašé,
 tretí tajomník,
 stredný stupeň:
 druhý tajomník,
 prvý tajomník,
 vyšší stupeň:
 radca,
 radca-minister,
 veľvyslanec.

 Diplomatické funkcie 
Podľa medzinárodných dohovorov sú ustálené štyri skupiny diplomatov:
 (mimoriadni a splnomocnení) veľvyslanci, (apoštolskí) nunciovia a iní vedúci diplomatických misií,
 vyslanci, splnomocnení ministri a internunciovia,
 ministri-rezidenti (dnes prakticky už nepoužívaná)
 chargé d’affaires:
 ad interim (dočasne, v neprítomnosti veľvyslanca),
 ad permanens, en pied (pri narušených vzťahoch medzi štátmi, keď nie je záujem o styky na vyššej úrovni).

 Referencie 

 Iné projekty 


Kategória:Povolania
Kategória:Diplomacia